cyanic-selkie/wikianc huggingface dataset:
Вилијам Фокнер
корица на првото издание Вилијам Фокнер (англиски: William Faulkner) ( – ) — американски писател, добитник на Нобеловата награда. Роден во Мисисипи, САД се смета за еден од највлијателните писатели на почетокот на XX век. Фокнер е познат по тоа што користи долги, извиткани реченици и уредно одбрана дикција што е во целосен контраст на минималистичкиот стил на неговиот соперник Ернест Хемингвеј. Некои сметаат дека Фокнер е единствениот американски модернист кој ја следи експерименталната традиција на европските писатели како што се Џејмс Џојс, Вирџинија Вулф, Марсел Пруст и Томас Ман. Неговите дела се познати како романи на тек на свест, со неколку раскажувачи и повеќе точки на гледање како и временски смени.
Живот
Вилијам Фокнер е роден во Њу Олбани, Мисисипи и израснал под силно влијание на тој крај, на неговата јужњачка историја и култура. Неговиот прадедо Вилијам Кларк Фокнер бил важен човек во северно Мисисипи и служел во Конфедеративната Армија. Разбирливо е зошто врз младиот Фокнер влијаела семејната историја како и регионот во кој живеел. Мисисипи влијае и врз неговиот смисол за хумор, неговото чувство за трагичниот однос помеѓу црната и белата раса, неговата жестока карактеризација на обичните јужњачки карактери и неговите вонвременски теми, една од нив е да се биде суров интелигентен човек кој живее позади фасадата на идиот. Откако е одбиен да служи во армијата на САД бидејќи не бил доволно висок, Фокнер им се придружува на Канаѓаните и на Кралската Армија но сепак не се бори во Првата светска војна. Иако Фокнер силно се идентификува со Мисисипи, сепак кога го пишува својот прв роман „Платата на војниците“ тој живее во Њу Орлеанс и е под влијание на Шервуд Андерсон. За пишувањето Фокнер вели во едно интервју за The Paris Review во 1956 година: „Писателот треба да изврши операција на поставување на циглите ако е заинтересиран за техниката. Не постои механички начин да се пишува добро, не постои пократок пат. Младиот писател би бил будала ако ја следи теоријата. Треба да се научите од сопствените грешки, луѓето можат да научат само од сопствените грешки. Добриот уметник верува дека никој не е доволно вреден за да го советува. Тој има возвишена суета. Не е важно колку тој му се восхитува на постариот писател, тој сака да го победи.“
Дело
Најславните романи на Фокнер се: „The Sound and the Fury“ (1929), „As I Lay Dying“ (1930), „Light in August“ (1932), „The Unvanquished“ (1938) и „Absalom, Absalom!“ (1936). Фокнер е и продуктивен раскажувач, неговата прва збирка раскази наречена „These 13“ (Овие 13) во кои се вклучени и неговите најпознати раскази како што се: „Роза за Емили“, „Горењето на амбарот”, „Црвени листови”, „Попладневно сонце” и „Сувиот септември”. Во 1931 година во обид да заработи пари Фокнер го пишува „Светилиште”. Андре Маларукс го карактеризира „Светилиште” како „наметнување на грчката трагедија во евтина приказна“. Фокнер е и признат писател на мистерии, објавувајќи колекција на крими-фикција наречена „Витезите на Гамбит“.
Подоцнежни години
Подоцна Фокнер се сели во Холивуд за да работи како сценарист (продуцирајќи за Рејмонд Чендлер како и за режисерот Хауард Хокс). Фокнер започнал љубовна афера со секретарката на Хокс, Мета Карпентер. Продолжува да пие, и бил познат како хроничен алкохоличар. Според гласините, алкохолизмот на Фокнер бил драстичен откако ќе постигнел нешто, откако ќе одел на подолга забава. Интересна анегдота се врзува за Фокнер откако ја добил Нобеловата награда за литература во 1949 година, откако многу испијанет бил донесен од неговиот внук а тој почнал да зборува за фудбалскиот натпревар кој неодамна го гледал, и покрај неговата опиеност сфатил дека неговиот внук го излажал дека токму тој ден се доделува Нобеловата награда за да се осигура дека Фокнер ќе биде трезен на доделувањето, така што го оставил пиењето до вистинскиот датум на доделувањето. Текстот на говорот кој го одржал Фокнер е достапен на мрежното место на Нобеловата фондација, заедно со делумен аудио запис. Не се знае дали ова е во живо или е снимено во студио, иако атмосферата укажува дека се работи за доделување во живо. Неофицијалната сторија е дека пред смртта на Фокнер во 1962 авторот Џон Стајнбек му се јавил на Фокнер за да го консултира за сопствениот говор на доделувањето на Нобеловата награда, а Фокнер му одговорил дека не може да му даде совет затоа што бил премногу пијан за да се сети на сопствениот говор. Фокнер пред смртта предава на Универзитетот Вирџинија а во 1962 година умира од срцев удар.
Ока Николов
Орхеј „Ока“ Николов (Ербах, Западна Германија) — професионален фудбалски голман којшто настапува за Форт Лаудердејл Страјкерс во Западната американска фудбалска лига. Николов исто така настапувал и за фудбалската репрезентација на Македонија.
Тој поминал деветнаесет сезони во екипата на Ајнтрахт Франкфурт, натпреварувајќи се во 413 официјални натпревари во 13 сезони во Бундеслигата (вкупно 19).
Пинг-понг на Летните олимписки игри 2012
Натпреварите во пинг-понг на Летните олимписки игри 2012 беа одржани од 28 јули до 8 август 2012 година во Ексел Центарот во Лондон. Се натпреваруваа вкупно 173 натпреварувачи во 4 дисциплини, од кои 86 во машка конкуренција и 87 во женска конкуренција. На програмата на Олимписките игри пинг-понгот е од Летните олимписки игри 1988 кои беа одржани во Сеул. Покрај поединечните категории во машка и во женска дисциплина, на овие олимписки игри за вторпат во историјата ќе се одржат екипни натпревари, заменувајќи ги натпреварите во парови од Летните олимписки игри 2008.
Кина успешно ги одбранила сите 4 златни медали од претходните игри.
Квалификации
Како домаќин, Велика Британија директно квалификувала 6 натпреварувачи; тим во машка конкуренција, од кој еден од натпреварувачите ќе се натпреварува во поединечна конкуренција, и тим во женска конкуренција, од кој една од натпреварувачките ќе се натпреварува исто така во поединечна конкуренција.
Најдобите 28 машки и женски натпреварувачки на ранг списокот на Меѓународната Пинг-понг Федерација по Светското првенство во Пинг-понг 2011, кое завршило на 15 мај 2011 во Холандија, беа квалификувани во поединечна категорија. Ниту една држава не може да има повеќе од два претставника во поединечните категории на игрите, па така на некои натпреварувачи кои биле пласирани под 28-то место им било доделено место според нивниот ранкинг.
Во периодот од 28 јуни 2011 до 22 април 2012 биле одржани 10 квалификациони турнири на кои место на игрите обезбедиле уште 40 натпреварувачи. Последниот квалификациски турнир се одржал на 10 мај 2012 на кој уште два натпреварувачи во двете категории обезбедиле пласман на пинг-понг турнирот. Во двете категории била доделена по една специјална покана од страна на Меѓународната Пинг-понг федерација.
Во екипната категорија учествувале 16 екипи во двете конкуренции, составени од по 3 натпреварувачи. Освен Велика Британија, квалификацијата на преостанатите 15 екипи се засновала на бројот на квалификувани натпреварувачи во поединечна конкуренција како и на пласманот на екипите на Светското првенство во пинг-понг 2012 во екипна категорија.
Дисциплина
Сите четири дисциплини биле одиграни со елиминациона фаза.
Масакрите на Бедирхан
Масакрите на Бадр Кан пртставувале серија од масакри извршени од страна на курдскиот емир Бадр Кан бег против асирското христијанско население во 1840 година. Злосторствата резултурале со убивање на повеќе од 10.000 Асирци а истото завршило по интервенција на османлиските власти и соборување на последниот курдски емир на полунезависната држава на Курдите во рамките на империјата .
Курдски внатрешни конфликти
Во 1839 година започнале внатрешни немири меѓу Норалах, брат на поранешниот емир и Сулејман кој бил негов внук односно син на поранешниот емир. Асирците од своја страна биле поделени на двете страни во конфликтот но поголемиот дел од нив, вклучувајќи го и асирскиот патријарх биле на страната на Сулејман. Конфликтот се претворил во масакар кога Норалах ги поразил силите на Сулејман и ги нападнал асирските села кои го поддржувале.
Џони Мнемоник (филм)
Џони Мнемоник (англиски: Johnny Mnemonic) — филм од 1995 година од жанрот киберпанк, снимен по расказ на Вилијам Гибсон. Во филмот Киану Ривс го игра насловниот лик - човек чиј вграден кибернетски дел во мозокот служи за складирање информации. Филмот го отсликува стандардниот дистописки поглед на иднината на Гибсон, во која доминираат големите корпорации и каде има силни источноазиски влијанија.
Режисер е Роберт Лонго, а филмот е сниман на локации во Канада, со Торонто и Монтреал наместо Њуарк, Њу Џерси и Пекинг. Неколку локални споменици се појавуваат во филмот, како на пример: Јунион станицата во Торонто и Жак Картие мостот во Монтреал.
Заплет
Џони е шверцер на податоци кој има вграден дел во мозокот што му овозможува безбедно да чува податоци кои се преосетливи за вообичаените сметачки мрежи. Неговиот мозок може да чува речиси 80 гигабајти на податоци или 160 доколку користи збивање. Џони го користи овој имплант за да работи како курир помеѓу заинтересираните страни. На една испорака на податоци, тој прифаќа пакет кој не само што ја надминува безбедносната граница на вградениот уред (што значи дека може и да биде фатален за него ако податоците не се отстранат на време), туку и чијашто содржина е поважна и повредна од сè што тој можел да замисли. Тој мора да се погрижи податоците да бидат отстранети и да ги избегне убијците кои се пратени по него од компанијата која ги поседува податоците.
Човекови права во Албанија
Тековните проблеми во врска со човековите права во Албанија вклучуваат семејно насилство, изолирани случаи на тортура и полициска бруталност, лоша состојба на затворите, трговија со луѓе и ЛГБТ права.
Историја
За време на водството на Енвер Хоџа (1944-1985), комунистичка Албанија била етикетирана како една од најрепресивните земји во Источна Европа, меѓутоа, од 1992 година, под водство на Демократската партија, биле спроведени неколку либерализирачки реформи.
Трговија со луѓе
Постои зголемена свесност за трговијата со луѓе како прашање за човекови права во Европа. Крајот на комунизмот придонел за зголемување на трговијата со луѓе, при што повеќето жртви се жени принудени на проституција.
Албанија е земја на потекло и земја на транзит за лица, првенствено жени и деца, тргувани со цел сексуална експлоатација. Албанската влада покажала одредена посветеност во борбата против трговијата со луѓе, но била критикувана дека не ги почитува целосно минималните стандарди за елиминирање на трговијата со луѓе и не развива ефективни мерки за заштита на сведоците.
Тортура и смрт од страна на властите
Од почетокот на 1994 година, Амнести Интернешнл добил извештаи за инциденти во коишто се тврди дека припадници на албанската полиција малтретирале лица при апсење или притворање, некои дури починале и поради ваквиот третман. Пријавените често пријавуваат дека претрпеле повреди, како што се модринки, скршени заби или посекотини на кои им требал медицински третман или дури и прием во болница. Некои случаи на лошо постапување се сметале за тортура. Многу од овие прекршувања биле упатени кон членови или приврзаници на Социјалистичката партија (преименуваната комунистичка партија). Меѓу другите жртви има хомосексуалци, припадници на грчко малцинство и поранешни политички затвореници. Прогонството на полициските службеници за тортура или малтретирање се чини дека е ретко.
Насилство и дискриминација врз жените
Скоро 60% од жените во руралните области страдаат од физичко или психолошко насилство и скоро 8% се жртви на сексуално насилство. Наредбите за заштита честопати се кршат. Во 2014 година, албанскиот Хелсиншки комитет (АХЦ) објавил дека бројот на жртви на убиство кај жените е сè уште голем.
Комесарот за заштита од дискриминација покренал загриженост во врска со законот за семејна регистрација што ги дискриминира жените. Како резултат, главите на домаќинствата, кои се мнозинство мажи, имаат право да го сменат семејниот престој без дозвола на нивните партнери.
Одмаздни напади
Најмалку 70 семејства се наоѓаат во самонаметнат затвор поради страв од одмазднички напади.
Прекршувања на човековите права на грчкото малцинство
Човековите права во Албанија се прекршени од страна на Владата, која го насочила грчкото малцинство преку полицијата и тајните служби според организациите за човекови права. Грчките заедници биле мета на развојни проекти и им биле срушени домовите во наводно етничко таргетирање на Грците од Северен Епир од Јужна Албанија, каде систематски се уриваат домови. Исто така, според Амнести Интернешнл имало случаи на малтретирање на припадници на грчко малцинство од страна на властите.
Исто така, етничкото грчко малцинство се пожалило на неподготвеноста на владата да ги признае грчките етнички градови надвор од „малцинските зони“ од времето на комунизмот, да ги користи грчките во официјалните документи и на јавните знаци во етнички грчки области или да вклучи повеќе етнички Грци во јавната администрација. Во 2008 година, владата вметнала неколку нови патокази во областа Химара, напишани на албански и англиски јазик, но не и на грчки јазик. Етничкиот грчки градоначалник на Химара наредил отстранување на овие знаци и владата го обвинила за уништување на владиниот имот.
Во годишниот извештај на САД за 2012 година се споменува дека појавата на строги националистички групи како Црвено-црната алијанса (РБА) ги зголемиле етничките тензии со грчките малцински групи.
Список на државни водачи во 1820 година
Ова е список на државни водачи во 820 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Андрејчје
Андрејчје (словенечки: Andrejčje) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Британски Хондурас
Британски Хондурас била британска колонија во Средна Америка. Во 1981, колонијата добила целосна независност и сега е дел од независната држава Белиз.
Територијата на источниот брег на Средна Америка, јужно од Мексико, станала британска кралска колонија во 1862. Во 1964 добила право на самовладеење. Белиз станала потполно независна од Велика Британија во 1981. Белиз бил последниот континентален посед на Велика Британија во Америка.
Прва македонска автобригада
Прва македонска автобригада — моторизирана единица на Народноослободителната војска на Македонија формирана во ноември 1944 година, со седиште во Скопје. По оформувањето, автобригадата ја сочинувале три баталјони, секој од нив составен од по три чети, со вкупно 119 војници и старешини.
Почетоци
По ослободувањето на овој дел од Македонија, Автокомандата се преселила во Пехчево, каде биле собрани 60 камиони, а по ослободувањето на Штип, седиштето на Автокомандата се преместило таму.
По формирањето на Автобригадата, таа дејствувала како моторизациско, односно автомобилско одделение при ГШ на НОВ и ПОЈ за Македонија. На 8 февруари 1945 година било оформено одделението, чија задача била да обучи потребен кадар, да формира автомобилски единици, и да го организира автомобилскиот сообраќај. За таа цел бил оформен и првиот курс за возачи, но поради недостиг на погонско гориво за возилата, дел од курсистите биле испратени на курс во Белград, каде се школувале за офицери за потребите на Македонската автобригада.
Битка кај Дервенакија
Битката кај Дервенакија се водела помеѓу грчките револуционери и Османлиите и претставува дел од Грчката војна за независност. Битката се одвила на 28 јули 1822 година, по чиј крај Грците издвојувале голема победа.
По смртта на Али Паша, Османлиските сили се упатиле кон југ, каде веќе Грците имале неколку успешни востанија започнати уште од 1821 година. Османлиската војска броела околу 30.000 војници и уште 6.000 коњаници предводена од страна на Махмуд Драмали Паша. Главната цел на Османлиите била повторното враќање на градот Триполи по масакрот во градот. Во битката, Османлиите доживеале голем пораз кој бил од огромно значење за Грчката револуција.
IC 9
IC 9 — галаксија во соѕвездието Зајак, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 9 се споменува и како MCG -3-14-14, IRAS 05217-1718.
Откривање
Објектот е откриен на 18 февруари 1893 година од страна на Стефан Жавел.
Податоци од набљудување
Според морфолошката класификација на галаксиите, IC 9 е од видот SBc. Видливиот сјај со голо око изнесува 13,3 mag, а оној во рамките на интервалот од минималната до максималната честота 14 mag, додека површинскиот сјај изнесува 13,1 m/лм2. IC 9 има привидни димензии од 1,4' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 23 м 56,4 с, а неговата деклинација, односно висината на лакот на тој агол, -17° 15' 37". Положбениот агол на објектот е во износ од 66°.
Други поделби
Проучување на IC 9 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 17229.
Користена литература
Parts I-V. Moscow: Moscow State University, 1962-74. (9,679)
Ева Ристов
Ева Ристов (Éva Risztov, родена на 30 август 1985 година) е унгарска пливачка со златен олимписки медал.
Таа освои четири сребрени медали на Европското првенство во водени спортови во 2002 година и три сребрени медали на Светското првенство во водени спортови. Таа освои уште сребрен медал на Европското првенство во водени спортови 2004 и се натпреваруваше на Летните олимписки игри 2004, каде што се искачи на четвртото место во 400 метри поединечно мешано. На Европското пливачко првенство на кратки патеки таа освои шест златни медали, една сребрена медал и еден бронзен медал помеѓу 2002 и 2004 година.
На Летните олимписки игри 2012 во Лондон се натпреваруваше на 400 метри слободен стил (16-ти), 800 метри слободен стил (13-ти), 4-х-100-метри слободен стил (15-ти) и 10-километарскиот маратон, во кој го освои златниот медал, трката од самиот почеток.
Други интереси
Таа е заинтересирана за различни спортски и физички активности. Таа се обидела мотокрос, скијање, јога, џетски.
3C 438
3C 438 — Сејфертова галаксија во соѕвездието Лебед.
Акаши-Кајкјо
34.61639°N, 135.02028°W
Акаши-Кајкјо (明石海峡大橋; Akashi Kaikyō Ō-hashi) — најдолг висечки мост на светот, завршен во 1998 г. Тој ги поврзува градот Кобе на островот Хоншу и Иваја на островот Аваџи, премостувајќи го протокот Акаши. Преку мостот минува автопатот Хоншу-Шикоку.
Градбата на мостот започнала во 1986 Мостот има 3 распони: средниот е широк 1.991 м, а двата крајни по 960m. Вкупната должина е 3911m. Првобитно било планирано средниот распон да биде 1990m, но земјотресот во Кобе од 1995 го зголемил растојанието помеѓу веќе изградените кули за 1m.
Мостот има две платформи, една над друга, секоја за сообраќај во три ленти во еден правец. Тој може да издржи ветрови до 286 км/ч и земјотреси до 8,5 степени по Рихтеровата скала. Кулите на мостот се високи по 298m, и внатре содржат инерциони клатна кои осцилираат со резонантната честота на мостот, за да ги придушат осцилациите.
Мостот чинел околу 5 милијарди долари, и се очекува да се отплати од мостарината која изнесува околу $23. Околу 23.000 возила дневно минуваат преку мостот.
Русини
Русините се источнословенски народ, чија татковива е западна Украина. Според јазикот кој го говорат, Русините се делат на две групи:
Леонбергер
Леонбергерот е големо, силно, мускулесто, елегантно и складно градено куче. И покрај палавиот темперамент многу е самоуверен и мирен. Според некои теории ова куче има потекло од тибетските доги. Има долги и мазни влакна. На вратот и главата се забележува богата длака. Има лавовска или златножолта до црвеножолта боја со црно лице. Врвовите на влакната можат да бидат темни. Во 1860-тата год. Градоначалникот на градот Леонберг посакал да одгледа куче кое ќе биде слично на лавот што се наоѓал на градскиот грб. Додека настанувало ова големо куче, бернандинецот бил омилен во во светот и сите сакале да имаат големо куче. Долго време во кинолошките друштва Леонбергерот бил само критикуван. И покрај се, како големо куче, тој успеал да се одржи. Тој е добродушно и верно куче кое ги сака децата. Не е агресивен, но е добар и непоткуплив чувар.Преодреден е да живее надвор, а не во стан, поради тоа што му е потребен поголем простор. Многу тешко ги поднесува ограничувањата во град. Неопходно му е внимание и љубовта на човекот.Силно е приврзан кон газдата. Отпорен е на временски неприлики и е здраво куче.
Список на светско наследство во Македонија
Заклучно со 2021 година, во Македонија има две места на светско наследство кое е впишано во списокот на УНЕСКО — Охридскиот регион, поречието на Длабока Река, и уште четири на опитниот список. Природното и културното наследство на Охридскиот регион е прогласено за светско наследство на третата седница на УНЕСКО во 1979 година. Во 2019 година, ова подрачје е проширено за да го вклучи и албанскиот дел од езерото, и со тоа стана меѓудржавно светско наследство. Поречието на Длабока Река во мавровско е прогласено во јули 2021 г.
Опитен список
Покрај местата кои што се впишани на списокот на светското наследство, земјите-членки водат итн. опитен список (на tentative list) којшто ги вклучува местата кои може да се земат предвид за номинација. Согласно правилата, некое место пред да се најде на списокот на светско наследство мора прво да е вклучено во опитниот список. Согласно 2021 година, Македонија има регистрирано четири места во овој список:
Список на државни водачи во 180 година
Ова е список на државни водачи во 80 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Леон (Никарагва)
Леон (León, полно име Santiago de los Caballeros de León) — град во западниот дел на средноамериканската држава Никарагва. Седиште е и на истоимениот департман. Според податоците од 2005 во градот живееле околу 175,000 жители. По ова Леон е втор по големи на град во земјата по Манагва.
Леон се наоѓа на реката Чикито, 93 километри северозападно од Манагва и 17 километри источно од брегот на Тихиот Океан.
Леон во 1524 бил основан од страна на конкистадорот Франсиско Ернандез де Кордоба. Првобитниот (стар) Леон (León Viejo) се наоѓал на околу 30 километри од денешниот град. По ерупцијата на вулканот Момотомбо во 1610 година, градот тешко страдал, па бил одново изграден во близина на домородската населба Субтијаба. Универзитетот во Леон е основан во 1813 година. Рушевините од стариот Леон во 2000 се прогласени за дел од светското наследство на УНЕСКО.
Кога Никарагва во 1839 се повлекла од Обединетите покраини на Средна Америка, Леон станал нејзин главен град. Со договорот од 1858 година било одлучено главниот град на Никарагва да биде Манагвa.
Textima
Текстима (германски: Textima) — поранешен германски производител на индустриски машини за шиење со седиште во Кемниц, Германија.
Компанијата била основана во 1947 година од бројни експроприрани компании. Од 1978 година името било преименувано во ЗПДС Комбинат Текстима. Во 1990 година компанијата била преименувана во Комбинат Текстима (германски: Kombinat Textima). Во текот на првите години од 90-тите започнало и приватизирањето на комбинатот, а во 1996 година компанијата била ликвидирана. Денес, сопственик на името и заштитните знаци на трговската марка „Textima“ е Textima Import Export GmbH со седиште во Берлин.
NGC 4009
NGC 4009 — ѕвезда во соѕвездието Лав, заведена во Новиот општ каталог на длабоконебесни тела.
Откривање
Објектот е откриен на 26 април 1878 година од страна на Јохан Лудвиг Емил Дреер, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 4009 е од видот *. Видливиот сјај во рамките на интервалот од минималната до максималната честота изнесува 13,4 m.
Астрономски податоци
Објектот е од епохата Ј2000.0.
Други поделби
Проучување на NGC 4009 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 147; додека во Каталогот на основни ѕвезди (GSC) е групиран под бројот 1985. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 135.
Острови во Кирибати
Ова е список на острови во Кирибати. Кирибати се составени од 33 острови и атоли. Островите и атолите се дел од трите островски групи: Гилбертски Острови, Линиски Острови и Острови Феникс.
Линиски Острови
{| class="wikitable sortable" style="width:100%;" ! слика ! остров (старо име) ! површина area (км2) ! лагуна area (км2) ! координати ! вид ! население (2005)
Одбојка на Летните олимписки игри 1996 (жени)
Одбојката на Летните олимписки игри 1996 — официјален одбојкарски турнир на Олимписките игри. Турнирот се одржал во Атланта, САД. На турнирот учествувале вкупно 12 репрезентации.
Првото место го освоил Куба, второто Кина и третото Бразил.
NGC 6607
NGC 6607 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6607 се споменува и како MCG 10-26-23, CGCG 301-20.
Откривање
Објектот е откриен на 4 август 1883 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6607 е од видот Sb. Видливиот сјај со голо око изнесува 15,3 m, а оној во рамките на интервалот од минималната до максималната честота 16,1 m, додека површинскиот сјај изнесува 13,6 m/лм2. NGC 6607 има привидни димензии од 0,5' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 12 м 14,9 с, а неговата деклинација, односно висината на лакот на тој агол, +61° 20' 0"".
Други поделби
Проучување на NGC 6607 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 61550. Во рамките на атласот на длабокото небо, Уранометрија 2000.00, објектот припаѓа на групата означена со бројот 30; додека во Каталогот на основни ѕвезди (GSC) е групиран под бројот 4201. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 512.
Прва опсада на Месолонги
Првата опсада на Месолонги претставувала обид од страна на османлиските сили да го заземат градот Месолонгина Пелопонез. Битката се водела од месец октомври до 25 декември 1822 година, и претставува дел од Грчката војна за независност.
Омер Вриони првично се обидел градот да го зазеде преку преговори, чија идеја не била прифатена од страна на Решид Мехмед Паша и Јусуф Паша. Грците настојувале преговорите да продолжат бидејќи во најголема мера тоа им одговарало. На 8 ноември по морски пат пристигнале околу 1.500 грчки војници. Откако Турците ја увиле својата грешка, битката се разгорила. По еден месец бомбардирање, главниот османлиски напад се случил на 24 декември пред Божик. Сепак, нападот бил неуспешен, по кое Османлиите на 31 декември се повлекле.
Опсадата била прва од вкупно трите над градот.
Белиски долар
Белиски долар — официјална валута во Белиз, порано познат како „долар на Британски Хондурас; (валутна ознака BZD) обично е означуван со ознаката за доларот $ или алтернативно со BZ$ со цел да се направи разлика од останатите доларски валути. Поделен е на 100 центи. Официјалната вредност е фиксирана на 2 BZ$ за 1 US$ уште од 1978.
Полициски велосипедизам
Полицискиот велосипедизам претставува употреба на велосипедот за извршување на полициските работи. Полициските служби низ светот го користат велосипедот поради самата негова форма и одлики кои ѝ дозволуваат на полицијата полесно да ги врши своите должности. Денеска тие најчесто се користат во урбаните средини. Самите велосипеди кога се во патрола ја прават полицијата подостапна за јавноста за разлика од другите форми на патроли. Според едно истражување, на просечен час полициски автомобил имал 3 контакти со јавноста, а полициски велосипед 7 контакти. Иако според истото истражување полицискиот автомобил добил посериозни пристапи, велосипедот јасно ѝ служи на полицијата во градењето на односите со јавноста и велосипедската патрола може да одговара на основни прашања за туристи и слично.
Историја
Велосипедите почнале да се користат во полициската служба при крајот на 19-от век, период кога самиот велосипед почнал да го добива својот денешен изглед и станувал полесен за возење. Според некои податоци полициските службеници првично ги користеле сопствените велосипеди, но потоа службите почнале официјално да ги воведуваат во својот возен парк. За разлика од денес, во тој период полициските велосипеди повеќе биле користени во руралните средини. Еден таков случај е полицијата во Кент, Англија. Таа во 1896 година купила 20 велосипеди, по еден за 8 фунти (558 денари), а за помалку од деценија, во 1904 година службата поседувала дури 129 велосипеди.
Македонија
Во Македонија велосипедите првпат биле воведени во полициската служба во 2008 година. Тогаш неколку службеници од СВР Охрид биле обучени од македонски полициски инструктор со претходно стекнат американски сертификат и за нив биле набавени 5 велосипеди. Тие работат редовно во Охрид во летниот период од јули до крајот на септември и учествуваат во различни полициски интервенции, но и им помагаат на туристите. Нивното присуство се покажало успешно. Според портпарол на СВР Охрид, имало случаи кога полициска мото-патрола била оневозможена да стигне навреме, а велосипедската стигнала за 1-2 минути. Од мај 2018 година и во главниот град почнала да функционира велосипедска полициска служба. Таа била составена од 6 полицајци кои патролираат по двајца во смени во центарот на Скопје.
Список на државни водачи во 1819 година
Ова е список на државни водачи во 819 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Црква „Вознесение Христово“ - Видовиште
Вознесение Христово или Свети Спас — селска црква во кочанското село Видовиште. Изградена и осветена е во 1983 година од страна на тогашниот Епископ Тивериополски Горазд. Црквата сѐ уште не е фрескоживописана.
IC 10
Објектот бил предмет и на други истражувања, па освен како IC 10 се споменува и како ESO 555-9, MCG -3-15-25, UGCA 115, IRAS 05508-1753.
Откривање
Објектот е откриен на 7 јануари 1891 година од страна на Луис Свифт.
Податоци од набљудување
Според морфолошката класификација на галаксиите, IC 10 е од видот SBc. Видливиот сјај со голо око изнесува 11,9 mag, а оној во рамките на интервалот од минималната до максималната честота 12,6 mag, додека површинскиот сјај изнесува 13,7 m/лм2. IC 10 има привидни димензии од 2,8' х 2,2'.
Други поделби
Проучување на IC 10 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 18047.
ФК Барселона Ц
Фудбалски Клуб Барселона Ц — поранешен шпански фудбалски клуб кој се распаднал на 2 јули 2007 година. Овој младински тим на ФК Барселона, ги играл домашните натпревари на стадионот Мини Естади.
Основан во 1967 како „Барселона Аматер“, го усвоил името ФК Барселона Ц во 1993 година. За разлика од Англиската лига, младинските екипи во Шпанија играат во истата фудбалска пирамида како нивниот сениорски тим, без играње во одделна младинска фудбалска лига.
ФК Барселона Ц последен пат играла во четвртата лига. Клубот немал право за промоција во третата лига, поради тоа што ФК Барселона Б се натпреварувале во таа категорија. Тогашниот клупски претседател Жоан Лапорта одлучи да не го запиште тимот во Примера Каталана за сезоната 2007-08, по испаѓањето на Б тимот во четвртата лига.
Дејан Мираковски
'''Доц. д-р Дејан Mираковски''' е декан на Машинскиот факултет при Универзитетот „Гоце Делчев“ во Штип. Своето факултетско образование го завршува на Универзитетот „Св.Кирил и Методиј“, на Рударско-геолошкиот факултет, отсек Рударство. Дипломира во 1997 година, а во 1999 година ги запишува магистерските студии на истиот факултет, каде што се стекнува со звање магистер од областа рударство, заштита на работната и животната средина. Од истата оваа област, во 2008 година се стекнува со звање доктор на технички науки, а своите докторски студии ги завршува на Факултетот за рударство, геологија и политехника на Универзитетот „Гоце Делчев“ во Штип.
Во своето работно искуство во периодот од 1997 до 2003 година работи најпрво како помлад асистент, а потоа како асистент на Рударско-геолошкиот факултет во Штип. Во 2007 година започнува да работи како асистент на Факултетот за природни и технички науки при Универзитетот „Гоце Делчев“ во Штип, каде што во 2008 година е избран во доцент како и раководител на Центарот за обезбедување на квалитет при УГД. Во 2009 година е избран за продекан на Факултетот за природни и технички науки, а во 2011 година за декан на Машинскиот факултет.
Доц. д-р Мираковски е учесник во над 40 (четиресет) апликативни и научноистражувачки проекти, како проект-менаџер, проектант, проектен инженер или соработник. Тој е активен експерт при UNDP во рамките Western Balkans Environment Program, како и национален експерт во изработката на кадастарот на емисии на загадувачки супстанци во воздухот, изработен под контрола на Европската агенција за животна средина - Топик центарот за воздух (European Environmental Agency EEA-ATC). Доц. д-р Мираковски е и национален експерт во утврдување на методологија за формирање кадастар на емисии во РМ според CORINAIR. Освен тоа, член е и на Комисијата за полагање на стручен испит - добивање на лиценци и овластување на физички и правни лица за изработка на проекти во рударството, назначен од министерот за економија при Владата на Р. Македонија од септември 2011 год.
Член е на повеќе национални и интернационални здруженија меѓу кои Здружението на рударски и геолошки инженери на РМ, Македонското здружение за заштита при работа, JICA Alumni асоцијацијата, SOCIETY OF MINING AND METALURGICAL ENGINEERS – COLORADO USA како и SOCIETY OF MINE VENTILATION ENGONEERS – SAR.
Источни Русини
Русините се источнословенски народ, кој зборува русински јазик и претежно живее во западна Украина, во областа Закарпатија, а ги има вкупно околу 610.000, од тоа во Украина околу 560.000. Нивниот јазик спаѓа во групата на источнословенски јазици. Русините некои ги сметаат за посебен народ, а други ги сметаат за дел од украинскиот народ.
Покрај ова име, Русините во историските документи се спомнуваат и по имињата Рутени и Малоруси. Исто така постојат и Русини во Војводина, чиј јазик спаѓа во групата на западнословенските јазици и е сличен со словачкиот.
Магацин за шпагети
Магацинот за шпагети е италијански ланец на ресторани наменет за семејства со пет физички локации во две американски држави: четири во Охајо, една во Њујорк (држава). Тие работат само со локација во Тексас. Синџирот започнал во 1972 година во Далас, Тексас, а во еден момент се проширил низ јужните и источните делови на Соединетите држави. Секој ресторан има количка во трпезаријата и патроните можат да седат во автомобилот. Една од уникатните одлики на Магацинот за шпагети е тоа што многу од постарите локации се во реновирани историски згради.
Поранешната локација во Колумбус, Охајо, која била отворена во 1978 година, била најголема и по капацитет за седење и по продажба. Оригиналната локација на Колумбус имала околу 800 луѓе.
Магацинот за шпагети, Инц., била купен во 1998 година од Консолидираниот ресторан Кос. (холдинг компанија на приватната компанија Cracken, Harkey & Co. LLC). Во јуни 2007 година,Консолидираниот ресторан го продал синџирот на инвестициската фирма од Лос Анџелес,Франдели, Инц.
Старата фабрика за шпагети, која започнала во 1969 година, имала многу сличен формат; како и складиштето 72 со седиште во Хјустон, Тексас, кое е во сопственост на складиштето за шпагети.
Остин, Тексас (затворено)
Оригиналната локација, во Западниот крај на Далас, Тексас, била отворена во 1972 година. Зградата е изградена во 1891 година и служела како фабрика за перници во поголемиот дел од својата историја. Третата по големина локација во синџирот, вклучувајќи два ката и приватни трпезарии, била заслужна  како прв ресторан-продажен бизнис во соседството што го поттикнало повторното раѓање на областа Вест Енд во центарот на Далас во 1970-тите и 80-тите. Тоа бил дом на многу поранешни дувачки кревети, стара исповедничка, како и креветот и подножјето на креветот што му припаѓал на Стивен Ф. Остин, кој сега е штанд што собира до 8 луѓе. Оригинална количка од Источен Далас била во главната трпезарија. Во октомври 2019 година, локацијата била затворена по 47 години. Потврдено е дека исповедалницата и креветот Стивен Ф.
Локацијата Остин била трета локација во историјата на синџирот. Отворен во 1975 година, а изграден во 1902 година, порано бил магацин за намирници, а за време на забраната бил бордел. Два лустери од њујоршката станица Пен престојувале таму, како и оригиналната благајна од кинескиот театар Грауман во Лос Анџелес, Калифорнија. Како и неговиот колега од Далас, тој исто така бил дом на оригинална количка од Источен Далас. Локацијата во Остин била затворена на 23 април 2011 година, поради физички проблеми со градбата.
Колумбус, Охајо (повторно отворање во есен 2023 година во нова локација)
Локацијата Колумбус била првиот магацин за шпагети надвор од Тексас и петти што се отворил во синџирот. Отворен е во април 1978 година во стара ледена куќа изградена во 1891 година. Тој е најголем во компанијата со 20.000 квадратни стапки и постојано ги надминува своите колеги во неделна продажба. Сместено во областа Френклинтон во Колумбус, во непосредна близина на неговиот центар на градот, тој е обележје во Колумбос; многу посетители веруваат дека тоа е единствената локација. Покрај задолжителната количка, тука се и двајца исповедници земени од црквите во Нова Англија, како и германски лифт од 1920-тите во кој патроните можат да седат на вечера. Оригиналната парна машина која ја одржувала зградата ладна кога била ледена куќа сè уште се наоѓа во неговото фоаје. Друг артефакт таму е главата на лос убиен од поранешниот претседател Теодор Рузвелт, заедно со неговиот сертификат за автентичност.
На 18 март 2022 година, 3-катницата Магацин за шпагети во Колумбус била евакуирана по делумно уривање на покривот. Шефот на пожарникарите во Колумбус изјавил дека главната потпора на покривот на зградата, која тој ја опишал како греда на покривот, се срушила. Нема информации за повредени, но зградата била затворена како небезбедна се додека не можело да се изврши увид и да се поправи конструкцијата доколку е можно. Зградата, која има седум трпезарии и седишта до 800 патрони, била реновирана дури во 2021 година.
На 11 април 2023 година било објавено дека тие ќе бидат повторно отворени на значително помала локација со 200 седишта на простор од 6.000 квадратни метри на првиот кат од луксузната станбена зграда Хајпоинт на Колумбус Комонс. Овој потег, го сместувал ресторанот во средината на централниот круг на неколку блокови одење до Државната куќа во Охајо, Државниот Врховен суд и повеќе театри, како и бројни канцелариски и станбени згради. Овој потег бил цитиран од компанијата како да им овозможи да го модернизираат искуството за јадење, како и менито, додека ги задржале оние аспекти што долгогодишните патрони најмногу ги ценеле. Конкретно, количката била потврдена дека е интегрирана во новиот простор, но од 11 април, ниту една друга одлика на оригиналниот простор не е потврдена дека се пренесува. Се вели дека планираното отворање на новата локација ќе биде есента 2023 година.
Акрон, Охајо
Локацијата Акрон била отворена во 1992 година на местото на поранешен магацин на корпорацијата
БФ Гудрич, во непосредна близина на поранешното седиште на корпорацијата БФ Гудрич, кое било затворено во 1988 година. Зградата првично била изградена во 1870-тите како магацин за гуми БФ Гудрич. Продавницата Акрон располагала со лустер од 20 метри што некогаш му припаѓал на хотелот и казиното „Дунс“ во Лас Вегас, Невада. Оваа локација имала неколку знаци на поранешни компании за гумени гуми ( BF Goodrich Corporation, Firestone Tyre and Rubber Compay, General Tyre и Goodyear Tyre &amp; Rubber Company) кои некогаш го нарекувале Акрон дом, како и стари аркадни игри и антиквитети. Учесниците можат да седат во стар хотелски лифт и во поранешна количка на улица Акрон. Иако не е една од оригиналните продавници од типот магацин од 1970-тите и 1980-тите, таа е во историска зграда во историска област во непосредна близина на поранешното седиште на корпорацијата БФ Гудрич.
Мемфис, Тенеси (затворено)
Локацијата во Мемфис била во типичен магацин од крајот на 19-тиот до почетокот на 20-тиот век. Била украсена со оригинална количка што се користела за превоз во центарот на Мемфис, и со врати и светлосни тела од станицата Мемфис Јунион, кои биле напуштени и срамнети со земја во 1968 година за да се направи простор за нова пошта. Кога Елвис Присли се вратил од армијата на 7 март 1960 година, тој бил пречекан во станицата Мемфис Јунион од толпа од неколку стотици фанови. Станицата се наоѓала на околу 0,6 милји(970км) југоисточно од сегашната локација на ресторанот. Ресторанот бил затворен во средината на ноември 2017 година по 30 години услуга.
Хјустон, Тексас (затворено)
Кон крајот на август 2017 година, ураганот Харви го принудил ресторанот да се затвори како резултат на протекување на вода низ горниот дел од главниот кат, предизвикувајќи значителна штета. Повторно бил отворен во август 2019 година како Магацин 72/Месарски чинии и пица, во центарот за забава Марк*Е. Иако повеќе не е официјално складиште за шпагети, компанијата сè уште ја наведува локацијата како обезбедување опции за одење од тоа мени поради ентузијазмот на клиентите. Поранешната локација станала бар во Мекинтајр по реновирањето.
Ибор Сити, Тампа, Флорида (затворено)
Продавницата Тампа се наоѓала во поранешниот склад за складирање тутун во зградата на фабриката Ибор во историската населба Ибор Сити. Зградата била изградена во 1886 година и била најголемата фабрика за пури во светот во тоа време. Ѕидовите и подот на ресторанот се состоеле главно од оригинална изложена тула, а реплика на уличен автомобил Ибор Сити се наоѓала во главната трпезарија. На 4 март 2016 година, било објавено дека оваа локација ќе се затвори. Сепак, пет дена подоцна, матичниот бренд, BLD Brands, изјавил дека локацијата ќе останела отворена уште една цела година додека друга локација ќе биде извидувана. До 2 октомври, ресторанот бил без работа бидејќи напорите да се спаси зградата и да се премести биле спорни.
Литл Рок, Арканзас (затворено)
Локацијата Литл Рок била отворена на 14 октомври 1990 година, сместена во поранешната патничка станица Чикаго, Рок Ајленд и Пацифичка железница. Оваа историска зграда била отворена во 1901 година како станица Пат Чокто, но била празна од 1968 година, откако била купена од страна на сопствениците на Aркансас весник, кои се грижат за заштита. Во времето кога се отворила оваа локација на магацинот за шпагети, било пријавено дека е најскапото реновирање на компанијата до сега, а дел од просторот за јадење, вклучувал и автомобил Пулман од 1924 година, првично наречен планина Шеридан, кој го користел железницата Памук појас железница. Магацинот за шпагети, исто така, се здобил со соседна антибелумска палата, куќата на Александар Џорџ, која претходно служела како штаб на дивизијата за Рок Ајленд. Четири години, Магацинот за шпагети работел со локалните конзерватори во обид да ја спаси оваа структура, која конечно била срамнета во 1994 година, бидејќи инженерите ја оцениле како премногу опасна. Бавното темпо на обновата на центарот на Литл Рок го осудил ресторанот, а оваа локација била затворена на 4 февруари 1996 година. Зградата на поранешната патничка станица денес е дел од Претседателскиот центар Клинтон.
Норфолк, Вирџинија (затворено)
Локацијата Норфолк била отворена во 1991 година и затворена во 2001 година. Била сместена во зградата на Јужна компанија за торби, наведена во Националниот регистар на историски места во 2007 година.
Тулса, Оклахома (затворено)
Локацијата Тулса била отворена во историскиот Уметнички округ Брејди во 1992 година и била затворена кон крајот на март 2017 година.